

**2021-2022 LUKUVUOSISUUNNITELMAN KEHITTÄMISKOHTEET JA NIIDEN ARVIOINTI**

|  |  |  |
| --- | --- | --- |
| **KEHITTÄMISTAVOITE 1**  (Mihin haetaan muutosta? Miksi juuri tähän kohteeseen haetaan muutosta?) | **TOIMENPITEET**  (Mitä tehdään? Kuka on vastuuhenkilö?) | **KEHITTÄMISTAVOITTEEN ARVIOINTI**  (Miten tavoite on toteutunut?) |
| **Lukion opetussuunnitelman toteuttaminen 2021** ja uusien toimintamallien luominen (lukuvuonna 2021–2022 yhteinen kohde kaikilla lukioilla) | Lukion opetussuunnitelman mukaisen opetuksen toteuttaminen. Vastuussa toteuttamisesta koko opettajakunta. Projektiviikon käyttöönotto keskellä periodia arvioinnin monipuolistamiseksi.  Suunnitellaan uuden yhteiskuntatieteellistä painotustamme tukevan koulukohtaisen oppiaineemme, tulevaisuuden kansalaisen, alle uusi opintojakso (Tulevaisuuden tutkimus). Toteutetaan taloustieteen painotustamme tukeva opintojakso, sijoittajakoulu (yksi pilottiryhmä).    3DEtis-hankkeen toteuttaminen. | Projektiviikko otettiin käyttöön aluksi nelipäiväisenä toteutuksena. Saadun opiskelija- ja henkilöstökyselyn tulosten ja palautteen perusteella Espoossa päätettiin muuttaa projektiviikko kolmannesta periodista lähtien viisipäiväiseksi ja palata seitsenpäiväiseen päättö/arviointiviikkoon. Jatkuva arviointi etenkin lisääntyneiden kokeiden muodossa on aiheuttanut ristiriitaisia tunteita: opiskelijat kokevat jatkuvan arvioinnin raskaana mutta uusi opetussuunnitelma korostaa monipuolista ja jatkuvaa arviointia. Kaikkien kurssitehtävien ei tarvitse olla arvioitavia, panostetaan jatkuvaan näyttöön.  Tulevaisuuden tutkimuksen opintojakson suunnittelu on aloitettu ja Turun yliopisto tarjoaa mukaan lähteville opettajille koulutusta. Lukuvuoden aikana järjestettiin koko opettajakunnalle täydennyskoulutus tulevaisuuden tutkimuksesta.  Sijoittajakoulu lähti hienosti käyntiin ja pilottiryhmä käynnistyi.  3DEtis-hankeessa varusteltiin yksi tuotantotila 3D-teknologiaa hyödyntävien elementtien tuotantoon ja käyttämiseen. 360-kuvasimme koulurakennuksen ja loimme sen pohjalta virtuaalisen look alike -Etiksen luokkahuoneineen. Luotua ympäristöä voidaan rikastaa AR/VR-elementein. Hanke jatkaa toimintaansa seuraavana lukuvuonna. |
| **KEHITTÄMISTAVOITE 2**  (Mihin haetaan muutosta? Miksi juuri tähän kohteeseen haetaan muutosta?) | **TOIMENPITEET**  (Mitä tehdään? Kuka on vastuuhenkilö?) | **KEHITTÄMISTAVOITTEEN ARVIOINTI**  (Miten tavoite on toteutunut?) |
| **Hyvinvointi:** Oikea-aikaisen tuen ja ohjauksen tarjoaminen sekä toteuttaminen. | Uuden opetussuunnitelman mukaisen oppimisen tuen toteuttaminen. Oppimisen tuen lomakkeen käyttöönotto. Monialaisen ammatillisen ryhmän kokoontumisten kirjaamis- ja seurantalomakkeen käyttöönotto. | Espoo-tasoinen oppimisen tuen lomake saatiin käyttöön hieman viivästyneellä aikataululla. Erityisopettaja laati opettajakunnalle kaksi opetusvideota tuen lomakkeen käyttämisestä. Tulevana lukuvuonna vielä kerrataan tuen roolitukset ja kirjaamismenettelyt. Espoo-tasoinen ohjeistus valmistuu tulevan lukuvuoden alkuun myös oppivelvollisuuden seurannasta. Näin varmistetaan yhdenmukaiset toimintatavat. Covid-hankerahoituksella onnistuttiin lisäämään oporesurssia ja palkkaamaan kolmas, yhteinen opintojen ohjaaja yhdessä Tapiolan lukion kanssa. |
| **KEHITTÄMISTAVOITE 3**  (Mihin haetaan muutosta? Miksi juuri tähän kohteeseen haetaan muutosta?) | **TOIMENPITEET**  (Mitä tehdään? Kuka on vastuuhenkilö?) | **KEHITTÄMISTAVOITTEEN ARVIOINTI**  (Miten tavoite on toteutunut?) |
| Kotikansainvälisyyden edistäminen | IB-linjan ja suomenkielisen linjan yhteistyön edistäminen. Toteutetaan vähintään kaksi yhteistä kurssitoteutusta ja viestitään koulun sisällä asioista sekä suomeksi että englanniksi. Opiskelijakunnan hallituksessa on IB-linjan edustus ja/tai yhteyshenkilö. Kaksikielisyys huomioidaan kaikissa koulun tapahtumissa. | Ensimmäistä kertaa tarjosimme koko koululle yhteisiä musiikin ja kuvataiteen opintojaksoja, jotka opetettiin englanniksi.  Opiskelijakunnan hallituksessa on kaksi IB-linjan edustajaa. Kaksikielisyys on huomioitu aiempaa monipuolisemmin koulun viestinnässä ja tilaisuuksien järjestämisessä. Tulevana lukuvuonna myös koulun vuosikalenteri toteutetaan kaksikielisenä. IB-asioista tiedottamista tehostetaan niin, että tieto tavoittaa kaikki osalliset. IB-linjalle perustetaan Teamsin viikkoinfoon oma palsta ja IB-linjan kokouksista pidetään muistiota. |